கேள்வி: பங்கால் பினாங்கு - பொது குறித்து விரிவாக சொல்லுங்கள்.
பதில்: 2022-ஆம் ஆண்டின் நடுப்பகுதியில், பங்கால் பினாங்கு நகரத்தின் சராசரி மக்கள் தொகை அடர்த்தி; ஒரு சதுர கிலோமீட்டருக்கு சுமார் 2,165 ஆக இருந்தது. ரங்குய் ஆறு இந்த நகரத்தை இரண்டு பகுதிகளாகப் பிரிக்கிறது. மேலும் மெர்டேகா சாலை அதன் புவியியல் மையமாக உள்ளது. பங்கால் பினாங்கு நகரத்தின் மக்கள் தொகையில் பெரும்பாலோர் மலாய் மக்கள்; சீன மக்கள் ஆவார்கள். பத்தாக் மக்கள், பூகிஸ் மக்கள், மினாங்கபாவு மக்கள் போன்ற பிற இனக்குழுக்களின் சிறிய சமூகங்களும் உள்ளன.
கேள்வி: பங்கால் பினாங்கு - வரலாறு குறித்து விரிவாக சொல்லுங்கள்.
பதில்: சிறீவிஜயம் ஒரு பகுதியாக இருந்த போது பாங்கா பெலிடுங் தீவுகள், இந்து அதிகமாக வசித்து வந்தனர். பாங்கா பெலிடுங் தீவுகள், சிறீவிஜயம் ஒரு பகுதியாக இருந்ததோடு மட்டுமல்லாமல்; மயாபாகித்து பேரரசு மற்றும் மாதரம் இராச்சியம் ஆட்சிப் பகுதியாகவும் இருந்தது. பன்னாட்டுக் கப்பல் வழித்தடங்களுக்கு அருகாமையில் இருந்தபோதிலும்; மற்றும் மூன்று இராச்சியங்களின் ஆளுமையின் கீழ் இருந்தபோதிலும், பங்கால் பினாங்கு நகரம், சிறிய அளவிலான கவனத்தையே பெற்றது. மேலும் ஒரு காலக் கட்டத்தில், தென்சீனக் கடல் கப்பல்களைச் சூறையாடும் கடற்கொள்ளையர்களுக்கு மறைவிடமாகவும் மாறியது.
கேள்வி: பங்கால் பினாங்கு - புவியியல் என்பது என்ன?
பதில்: பங்கால் பினாங்கு நகரத்தின் நிலப்பரப்பு; பொதுவாக மேடு பள்ளமாகவும், மலைப்பாங்கான பகுதிகளாகவும், கடல் மட்டம் இருந்து 20–50 மீட்டர் (66–164 அடி) உயரத்திலும் உள்ளது. மலை பகுதிகள் முதன்மையாக மேற்கு மற்றும் தெற்கில் உள்ளன. அவற்றுள் கிரிமாயா மலை ''(Mount Girimaya)'', கடல் மட்டத்திலிருந்து 50 மீட்டர் உயரத்தில் உள்ளது; மற்றும் கோபுரக் குன்று எனும் மலைக்குன்றும் உள்ளது. பங்கால் பினாங்கு நகரத்தின் பழைய கிராமப் பகுதியில் 290 எக்டேர் (720 ஏக்கர்) நகர்ப்புறம் உள்ளது. உணவு, மீன் பிடித்தல் மற்றும் காடு ஆகியவற்றிற்காக 1,562 எக்டேர் (3,860 ஏக்கர்) பரப்பளவு ஒதுக்கப்பட்டு உள்ளது. தரிசு நிலம் 1,163 எக்டேர் (2,870 ஏக்கர்); மற்றும் 4,130 எக்டேர் (10,200 ஏக்கர்) நிலம் பயன்படுத்தப் படாமலும் உள்ளது. மீதமுள்ள 2,085 எக்டேர் (5,150 ஏக்கர்) சதுப்புநிலம் மற்றும் காடு ஆகும்.
கேள்வி: பங்கால் பினாங்கு - பொருளாதாரம் என்பது என்ன?
பதில்: நகரத்தின் பொருளாதாரம் வேளாண்மை பொருட்களை அடிப்படையாகக் கொண்டது. பெரும்பாலும் உணவுப் பயிர்கள், கால்நடை வளர்ப்பு, கடல் மற்றும் நன்னீர் மற்றும் சிறிய தோட்டங்கள் (ரப்பர், மிளகு மற்றும் தேங்காய்) அடங்கும். பங்கால் பினாங்கில் ஓர் அழகிய கடற்கரையும் உள்ளது.